text: [{"text_idx": "#000002", "text": "-Vit h\u00f8vdu blasfemilo\u0301gir i\u0301 gomlum d\u00f8gum, og ta\u00f0 to\u0301k fleiri hundra\u00f0 a\u0301r at sleppa av vi\u00f0 t\u00e6r. Nu\u0301 byrja vit at gera ny\u0301ggjar blasfemilo\u0301gir, og problemi\u00f0 vi\u00f0 ti\u0301 er, at ta\u00f0 fer at vera ein gli\u0301\u00f0ibreyt til ta\u00f0, at man kemur at avmarka talufr\u00e6lsi meira enn gott er. Ein almennur stovnur, sum skal sleppa at avgera, hvat fo\u0301lk skulu siga og hugsa er tann vissi vegurin til totalitarismu."}, {"text_idx": "#000004", "text": "Hesi or\u00f0ini eigur Ben Arabo, sum ju\u0301st hevur givi\u00f0 u\u0301t stutts\u00f8gusavn. Portalurin hitti Ben nu\u0301 um dagarnar fyri at umr\u00f8\u00f0a hansara fyrstu bo\u0301k, sum er u\u0301tkomin a\u0301 forlagnum Sprotanum."}, {"text_idx": "#000005", "text": "-Hvussu ber ta\u00f0 til, at tu\u0301 er farin at skriva stutts\u00f8gur?"}, {"text_idx": "#000006", "text": "-M\u00e6r hevur alti\u0301\u00f0 da\u0301mt v\u00e6l at skriva, og eg havi alti\u0301\u00f0 skriva\u00f0 no\u0301gv i\u0301 \u00f8\u00f0rum sambandi, til hu\u0301sbru\u0301k, r\u00f8\u00f0ur oa. Undir korona fo\u0301r eg i\u0301 kv\u00f8ldsku\u0301la i\u0301 kreativari skriving hja\u0301 Ja\u0301kup Boga Joensen, og ta\u00f0 gav m\u00e6r eitt li\u0301ti\u00f0 sindur av blo\u0301\u00f0 uppa\u0301 tonnina. Og so var ein stutts\u00f8gukapping i\u0301 Runavi\u0301k i\u0301 2021, har eg lat eina s\u00f8gu inn, og hon fekk nokkso go\u0301\u00f0a mo\u0301tt\u00f8ku, og so lova\u00f0i eg konuni eftir ny\u0301ggja\u0301r i\u0301 fj\u00f8r, at eg skuldi skriva eina stutts\u00f8gu um ma\u0301na\u00f0in i\u0301 2022. Ta\u00f0 kla\u0301ra\u00f0i eg so ikki heilt men skriva\u00f0i 10 fra\u0301 januar til januar. Hetta er so u\u0301rsliti\u00f0 av ti\u0301."}, {"text_idx": "#000007", "text": "-Kann man siga, at hetta er byrjanin til naka\u00f0 meira?"}, {"text_idx": "#000008", "text": "-Ta\u00f0 veit eg ikki. Hetta er ju\u0301 naka\u00f0 eg geri, ta\u0301 eg ikki takist vi\u00f0 naka\u00f0 anna\u00f0. Men m\u00e6r da\u0301mar v\u00e6l at skriva, og ta\u00f0 kann gott vera, at eg fari at skriva naka\u00f0 meira."}, {"text_idx": "#000009", "text": "-Nei, ikki beint nu\u0301 i\u0301 hvussu so er. Ta\u00f0 havi eg ikki ti\u0301\u00f0 til vi\u00f0 ti\u0301 arbei\u00f0i eg havi, og so kemur ta\u00f0 eisini ann uppa\u0301, hvussu hetta ver\u00f0ur mo\u0301ttiki\u00f0. Ta\u00f0 hev\u00f0i veri\u00f0 stuttligt, um onkur ti\u0301mdi at lesa hetta stutts\u00f8gusavni\u00f0. So fa\u0301a vit at si\u0301ggja."}, {"text_idx": "#000010", "text": "Stutts\u00f8gusavni\u00f0 hja\u0301 Ben Arabo, sum forlagi\u00f0 Sprotin gevur u\u0301t, var\u00f0 fyrstu fer\u00f0 umr\u00f8tt a\u0301 Reinsari\u0301inum i\u0301 Havn fyri viku si\u0301\u00f0ani. Ta\u0301 tosa\u00f0i Sa\u0301mal Soll vi\u00f0 rith\u00f8vundan a\u0301 tiltakinum \u00abOr\u00f0 og to\u0301nar\u00bb. Aftana\u0301 ta\u00f0 tosa\u00f0i Kinna Poulsen vi\u00f0 To\u0301rodd Poulsen um eitt ny\u0301tt yrkingasavn."}, {"text_idx": "#000011", "text": "-Tu\u0301 hevur valt at geva bo\u0301kini heiti\u00f0 \u201cTi\u0301\u00f0arhylki\u00f0\u201d. Hvat vil tu\u0301 vi\u00f0 ti\u0301?"}, {"text_idx": "#000012", "text": "-Ta\u00f0 er ein s\u00f8ga, sum ber ta\u00f0 heiti\u00f0, og hon leggur so navn til savni\u00f0."}, {"text_idx": "#000013", "text": "Um s\u00f8gurnar kann man siga, at t\u00e6r eru kanska eitt sindur daprar og kanska skemtiligar i\u0301 st\u00f8\u00f0um. T\u00e6r snu\u0301gva seg so um so um antihetjur tvs. perso\u0301nar, sum ikki uppf\u00f8ra seg ju\u0301st sum okkara ideal eru."}, {"text_idx": "#000014", "text": "-Kann man siga, at s\u00f8gurnar ly\u0301sa nokk so v\u00e6l perso\u0301nin Ben Arabo, ella ta\u00f0 hann stendur fyri?"}, {"text_idx": "#000015", "text": "-Nei, men t\u00e6r ly\u0301sa nokk naka\u00f0 av ti\u0301 eg havi lisi\u00f0 gj\u00f8gnum a\u0301rini, og hv\u00f8rji a\u0301hugama\u0301l eg havi, og hvat slag av skemti m\u00e6r da\u0301mar. Eg havi lisi\u00f0 no\u0301gv og fer\u00f0ast j\u00f8r\u00f0ina runt bo\u0301kstaviliga s\u00e6\u00f0. Eg havi so sja\u0301lvandi nakrar rith\u00f8vundar, sum m\u00e6r da\u0301mar v\u00e6l. Eg havi kanska fingi\u00f0 i\u0301bla\u0301stur fra\u0301 onkrum teirra."}, {"text_idx": "#000017", "text": "-Nei, men ta\u00f0 er m.a. at sanna or\u00f0ini hja\u0301 kenda Piet Hein um, at tann, sum tekur a\u0301lvara bara fyri a\u0301lvara og skemt bara fyri skemt, hevur skilt li\u0301ka li\u0301ti\u00f0 av ba\u0301\u00f0um. Vo\u0301nandi eru s\u00f8gurnar undirhaldandi, men vo\u0301nandi er eisini okkurt, sum a\u0301tti at fingi\u00f0 onkran at hugsa um hetta ra\u0301ki\u00f0 vi\u00f0, at ta\u00f0 eru tey, sum hava ein sera stramman holdning til haturstalu og cancelkulturin. Ta\u00f0 si\u0301ggi eg sum ein sera sto\u0301ran vanda. Onkur s\u00f8ga handlar so um ta\u00f0."}, {"text_idx": "#000018", "text": "-Skal ta\u00f0 skiljast sum um, at tu\u0301 er fyri haturstalu?"}, {"text_idx": "#000019", "text": "-Ta\u00f0 er nevniliga solei\u00f0is sum tu\u0301 ikki skal seta ta\u00f0 upp. Vit hava sum u\u0301tgangsst\u00f8\u00f0i talufr\u00e6lsi. T\u00e6r avmarkingar, sum eru i\u0301 dag fyri talufr\u00e6lsi, snu\u0301gva seg um \u00e6rumei\u00f0ing og ho\u0301ttanir. Men u\u0301t yvir ta\u00f0 hevur tu\u0301 talufr\u00e6lsi."}, {"text_idx": "#000020", "text": "Ben Arabo heldur sja\u0301lvur, at vit kunnu ikki hava ein almennan instans, sum bestemmar, hvat tu\u0301 kann sleppa at siga og ikki og hv\u00f8r skal sleppa undan at vera fornerma\u00f0ur."}, {"text_idx": "#000021", "text": "-Um vit taka kanska eitt ta\u00f0 besta ella feskasta d\u00f8mi\u00f0 um i\u0301 ny\u0301ggjari ti\u0301\u00f0 at skerja talufr\u00e6lsi, so var ta\u00f0 helst avger\u00f0in hja\u0301 Twitter at nokta fyrrverandi amerikanska forsetanum Donald Trump at skriva aftur a\u0301 Twitter m.a. orsaka\u00f0 av hansara m\u00f8guliga leikluti i\u0301 a\u0301lopinum a\u0301 Kongressina og pa\u0301standinum um, at svika\u00f0 var\u00f0 vi\u00f0 valu\u0301rslitinum. Hvat hugsar tu\u0301 um ta\u00f0?"}, {"text_idx": "#000022", "text": "-Ta\u00f0 hendi samstundis sum Taliban hev\u00f0i eina Twitter konto. Ta\u00f0 er kanska uppaftur verri, at ein privatur instansur byrjar at sensurera holdningar og meiningar, enn um ta\u00f0 er ein almennur stovnur. Ta\u00f0 er sum nor\u00f0menn siga: man skal fa\u0301a tr\u00f8llini u\u0301t i\u0301 so\u0301lina."}, {"text_idx": "#000023", "text": "Ta\u00f0 er ikki o\u0301lo\u0301gligt at hava o\u0301sympatisk sjo\u0301narmi\u00f0, og tu\u0301 kanst ikki fara og lo\u0301ggeva um, hvat fo\u0301lk skulu hugsa millum oyruni. Ta\u00f0 er tann vissi vegurin til totalitarismu og til at sanna allar konspiratio\u0301nirteoretikarar i\u0301 heiminum, um ta\u00f0 almenna skal sleppa at definera, hvat fo\u0301lk skulu sleppa at siga og halda."}, {"text_idx": "#000024", "text": "-Heldur tu\u0301 ta\u0301 at ta\u00f0 var skeivt av Twitter at nokta Trump at vera a\u0301 Twitter eftir hansara mongu konspiratio\u0301nsteoriir."}, {"text_idx": "#000025", "text": "-Perso\u0301nliga haldi eg ta\u00f0, ti\u0301 ta\u0301 ger tu\u0301 hann til ein martyr og hansara svar vil vera: \"Hvat seg\u00f0i eg. Kanska ennta\u0301 \u201cDeep State\u201d er eftir m\u00e6r.\" So er ta\u00f0 eisini ta\u00f0, at tu\u0301 skal ikki verja einstaklingar i\u0301mo\u0301ti at vera fornerma\u00f0ar. Fo\u0301lk kunnu hava \u00f8giliga o\u0301sympatisk sjo\u0301narmi\u00f0, men tu\u0301 kann sja\u0301lvur velja, um tu\u0301 lurtar eftir teimum, lesur b\u00f8kur tey skriva osfr. Hitt ver\u00f0ur bara sm\u00e6lri og sm\u00e6lri, um l\u00e6gsti felagsnevnari skal avgera, hvat sigast kann og ikki. Ta\u00f0 eru ting vit halda eru go\u0301\u00f0, fi\u0301n og kunnu go\u0301\u00f0takast i\u0301 dag. Um 100 a\u0301r fer man at spyrja: hildu tey veruliga ta\u00f0 ta\u0301? Ta\u00f0 er v\u00e6l eingin, sum er so naivur at halda, at vit hava uppskriftina uppa\u0301 ta go\u0301\u00f0u menniskjaligheitina ju\u0301st her og nu\u0301."}, {"text_idx": "#000026", "text": "Ben Arabo vi\u0301sir i\u0301 hesum sambandi eisini til rith\u00f8vundan Salman Rushdie, sum fekk har\u00f0asta do\u0301min i\u0301 muslimska heiminum fyri at siga si\u0301na hugsan um muslimsku tru\u0301\u00f0arl\u00e6runa."}, {"text_idx": "#000027", "text": "-Hann er ein martyrur fyri talufr\u00e6lsi. Har er ta\u00f0 a\u0301tru\u0301na\u00f0ur og blasfemilo\u0301gir hann ger seg inn a\u0301. No\u0301gv av hesum try\u0301stinum mo\u0301ti haturstalu er i\u0301 veruleikanum i\u0301 tra\u0301\u00f0 vi\u00f0 haturstalulo\u0301gir."}, {"text_idx": "#000028", "text": "Hugsa t\u00e6r, at man vil drepa onkran perso\u0301n bara fyri ta\u00f0 hann hevur fest a\u0301 bla\u00f0. Eg bu\u0301\u00f0i i\u0301 Djakarta i\u0301 eitt a\u0301r. Indonesia er fo\u0301lkari\u0301kasta muslimska land i\u0301 heiminum, og har fo\u0301r eg inn i\u0301 ein bo\u0301khandil og keypti tey Satanisku \u00d8rindini hja\u0301 Salman Rushdie. Ta bo\u0301kina f\u00e6r tu\u0301 neyvan i\u0301 einum bo\u0301khandli i\u0301 Malm\u00f8 i\u0301 dag."}, {"text_idx": "#000029", "text": "-Hvat kann tu\u0301 so siga um hasa stutts\u00f8guna um haturstalu?"}, {"text_idx": "#000030", "text": "-Hon er eitt sindur ironisk, karikera\u00f0 og yvirdrivin. S\u00f8gan sny\u0301r eg um ein mann, sum fortelur eina rasistiska s\u00f8gu heima hja\u0301 s\u00e6r sja\u0301lvum, og so koma myndugleikarnir eftir honum."}, {"text_idx": "#000031", "text": "Skal tu\u0301 sleppa at siga ting heima hja\u0301 t\u00e6r sja\u0301lvum uttan, at myndugleikarnir skulu koma og lo\u0301ggeva? Skal man hava krav uppa\u0301 at ver\u00f0a vardur mo\u0301ti r\u00e6\u00f0uligum sjo\u0301narmi\u00f0um? Skal ta\u00f0 ver\u00f0a forbo\u00f0i\u00f0 hja\u0301 t\u00e6r inni hja\u0301 t\u00e6r sja\u0301lvum at siga ta\u00f0, tu\u0301 hevur hug til? Sja\u0301lvandi skal ta\u00f0 ikki ta\u00f0."}, {"text_idx": "#000032", "text": "Vit hava injuriir, og vit hava ho\u0301ttanir. Sja\u0301lvandi skal ta\u00f0 vera o\u0301lo\u0301gligt. Men har er marki\u00f0. Ta\u00f0 skal ikki ver\u00f0a loyvt at for\u00f0a t\u00e6r fyri at hava o\u0301sympatisk sjo\u0301narmi\u00f0. Td. at siga, at kinesarar eru by\u0301ttir. Tu\u0301 kann ikki gera ta\u00f0 o\u0301lo\u0301gligt at siga so. Skal ta\u00f0 vera o\u0301lo\u0301gligt at vera stalinistur ella nazistur? Kanst tu\u0301 lo\u0301ggeva i\u0301mo\u0301ti forferdiligum sjo\u0301narmi\u00f0um? Ta\u00f0 eru fo\u0301lk u\u0301ti i\u0301 samfelagnum, sum halda, at demokratii\u00f0i\u00f0 ikki er gott. Skal ta\u00f0 vera o\u0301lo\u0301gligt at halda ta\u00f0? Vit kunnu halda, at ta\u00f0 er ta\u0301puligt. Ta\u00f0 er eisini ti\u0301 tu\u0301 skal hava debatt um tingini og fa\u0301a tr\u00f8llini u\u0301t i\u0301 so\u0301lina. Einki bekreftar ein konspirationsteoretikara meira enn, um staturin kemur eftir honum."}, {"text_idx": "#000033", "text": "Og so er ta\u00f0 naka\u00f0 anna\u00f0. Scientology l\u00e6runa halda mong vera eina la\u0301turliga religio\u0301n. Ta\u00f0 s\u00e6rir uttan iva onkran lim hja\u0301 teimum. Skal eg kunna siga ta\u00f0? Ja sja\u0301lvandi skal eg ta\u00f0, ho\u0301ast m\u00e6r ikki ny\u0301tist at siga ta\u00f0. Ella at kristindo\u0301murin ella islam eru ta\u0301pulig. Sja\u0301lvandi skal man hava loyvi at siga ta\u00f0."}, {"text_idx": "#000034", "text": "Eg hugsi alti\u0301\u00f0 um or\u00f0ini, sum hava veri\u00f0 tilskriva\u00f0 Voltaire: \u201dEg forakti ta\u00f0 tu\u0301 sigur, men eg vil til mi\u0301n doyggjandi dag verja r\u00e6ttin hja\u0301 t\u00e6r at siga ta\u00f0.\u201d"}, {"text_idx": "#000035", "text": "Ben sja\u0301lvur heldur no\u0301gvar av s\u00f8gunum snu\u0301gva seg um antihetjur. Hann roynir at pilka vi\u00f0 hetjus\u00f8gurnar vit hava."}, {"text_idx": "#000036", "text": "-Vit eru von vi\u00f0, at alt endar gott, men ta\u00f0 eru ikki alti\u0301\u00f0 tey go\u0301\u00f0u, sum skriva s\u00f8guna, og ta\u00f0 er ikki alti\u0301\u00f0 tey go\u0301\u00f0u vinna. Tann, sum yvirlivur, sleppur at bestemma s\u00f8guna. Ta\u00f0 seg\u00f0i man alti\u0301\u00f0 fyrr, at ta\u00f0 eru vinnararnir, sum skriva s\u00f8guna og ikki ney\u00f0turviliga tey sannf\u00f8ru."}, {"text_idx": "#000037", "text": "Vo\u0301nandi gevur onkur av s\u00f8gunum okkurt gott stoff til eftirtanka sum at pilka vi\u00f0 ideal. Eg royni at vera o\u0301ha\u0301ti\u0301\u00f0arligur og ikki ov ha\u0301floygdur."}, {"text_idx": "#000038", "text": "-Til endans Ben, hvat da\u0301mar t\u00e6r best at lesa?"}, {"text_idx": "#000039", "text": "-Eg lesi serliga si\u00f0s\u00f8gu, \u00e6vis\u00f8gur, stutts\u00f8gur og skalds\u00f8gur. Eg lesi sja\u0301ldan faklitteratur innanfyri mi\u0301tt egna fak\u00f8ki, ta\u00f0 fa\u0301i eg nokk av til dagligt, og aldrin sja\u0301lvhja\u0301lparb\u00f8kur."}, {"text_idx": "#000041", "text": "Ein tann besta bo\u0301kin eg yvirh\u00f8vur havi lisi\u00f0 er \u00abIn the Heart of the Sea\u201d av Nathaniel Philbrick. Hon er sanna s\u00f8gan um eitt hvalaskip, sum bleiv sokki\u00f0 av einum hvali i\u0301 Stillahavinum. Henda s\u00f8gan gav Herman Melville i\u0301bla\u0301stur til at skriva Moby Dick."}, {"text_idx": "#000045", "text": "S\u00f8gulig hu\u0301s i\u0301 Vestmanna sett til s\u00f8lu"}, {"text_idx": "#000046", "text": "Lavrov: Vesturheimurin er farin i\u0301 kri\u0301ggj mo\u0301ti okkum"}]